סקאזי

סקאזי (באנגלית: Skazi)‏ (נולד ב-8 ביולי 1975) הוא שם הבמה של אשר סויסה, יוצר מוזיקה אלקטרונית ישראלי. סויסה נולד בירושלים למשפחה קשת יום; אביו ואימו יהודים יוצאי מרוקו. הוריו התחתנו בגיל 16 והתגרשו בצעירותו, ולדבריו זו הסיבה שמעולם לא התחתן. החל את דרכו המוזיקלית בגיל 15 בלהקת הפאנק הירושלמית "סרטן השד" בה היה חבר עד גיוסו. בתקופה זו קיבל מחבריו את הכינוי "סקאזי". לדבריו, אינו יודע בוודאות מה פירושו, אך ככל הנראה מקורו בתקן להעברת נתונים שנקרא SCSI. בשירותו הצבאי היה טכנאי קול בלהקה הצבאית, הוא היה איש הקול והתאורה של להקת "רוק בירוק". לאחר שחרורו מהצבא, החל ליצור מוזיקה ביחד עם שותפו אסף ביבס העונה לשם B-Bass, באותה שנה הקים אשר את הפרויקט "סקאזי", ובשנת 2000 הוציאו את אלבומם הראשון, "Animal" (חיה). האלבום מכיל מוזיקת הארדקור טכנו. במאי 2002 הוציאו את אלבומם השני הנקרא "Storm" (סערה) בו ניתן להבחין בשינוי בסגנון המוזיקלי שלהם, שהפך ליותר מלודי. כמו כן ניכרות השפעות מפרוגרסיב טראנס, תוך שילוב של גיטרות חשמליות. בין השנים 2001–2004 הוציאו ארבעה אוספים הנקראים "Zoo 1", "Zoo 2", "Zoo 3" ו-Most Wanted. האוספים כללו יצירות של חברים אחרים בלייבל "Chemical Crew", רמיקסים של סקאזי ליוצרים אחרים וגם טרקים חדשים עם סגנון מלודי תוך שילוב רב של גיטרות. המצליח מבין האוספים האלו היה Zoo 3 אשר ואסף הביאו הצלחה רבה לסקאזי, בעיקר בעקבות הלהיט "Smell Like Humos Spirit", והרמיקס לטרק "I Wish" של הרכב הטראנס הישראלי אינפקטד מאשרום. בשנת 2006 הוציאו את אלבומם השלישי הנקרא "Total Anarchy" (אנרכיה טוטאלית), הכולל חמש רצועות טראנס פול און וחמש רצועות של הארדקור טראנס-רוק, האלבום מכר 8,000 עותקים והביא לו פרסום רב בעיקר בעקבות טרק הנקרא "Hit & Run" בשיתוף הראפר הישראלי פישי הגדול. הסינגל "Vampire" הביא לו הצלחה רבה וכלולים בו הרבה קטעים מלודיים. בשנה זו דורג סקאזי, על פי המגזין DJ Magazine, במקום 37 בעולם. בשנים 2011 ו-2013 דורג במקומות 61 ו-85 בהתאמה. בשנת 2007 ביבס וסקאזי הוציאו DVD הכולל תיעוד של סיבוב ההופעות הבינלאומי שלהם. הם היו הראשונים מתחום המוזיקה האלקטרונית שעשו זאת והם הביאו לו פרסום רב. באותה שנה הופיעו בגמר כוכב נולד 5 עם שלומי בראל בשיר "אשליות". למרות הצלחתם, ביקורת על ההרכב נשמעת מחלק ממאזיני מוזיקת הטראנס, אשר לטענתם סקאזי עבר תהליך התמסחרות. בשנת 2012 השתתף סויסה, בתוכנית הדוקו-ריאליטי "מחוברים" ובשנת 2016 השתתף בעונה הרביעית של הדוקו-ריאליטי "גולסטאר" שצולמה במקסיקו, כמו כן, באותה שנה סקאזי ושותפו לעשייה כל השנים, החליטו להפסיק את שיתוף הפעולה ביניהם. יש האומרים שאסף ביבס היה המוח מאחורי היצירה והאיש הטכני מביניהם, לכן סויסה היה הדיגיי[דרוש מקור]. בשנת 2013 הוציא יחד עם ה-DJ הישראלי מיסטר בלאק את הטרק "Warrior". באותה שנה הוציא את אלבומו "My way", שכלל שיתופי פעולה בינלאומיים עם אמנים נחשבים כגון ארנו קארסטנס ומאט סורום, מתופף להקת Guns N' Roses. באותה שנה גם הגיש תוכנית בשם "סקאזי טי-וי" בערוץ 24, שימש כפרזנטור של חברת Lee Cooper ושנה לאחר מכן שימש כפרזנטור של חברת האוזניות Myth Labs. בשנת 2014 הופיע בסדרה "נוי והדר" בתפקיד עצמו. בשנת 2014 הופיע בחגיגות העשור של טומרולנד בבלגיה, בשנת 2015 הופיע בטומרולנד ברזיל וביולי 2017 הופיע שוב בטומרולנד בלגיה. בתקופת הקורונה יצא לאור בפרויקט חדש בשם "הפרויקט הסודי" שצבר פופולריות רבה חזר למיינסטרים ולקח את הז'אנר ברצינות הפך לאחד מאומני הטכנו המצליחים בישראל וגם בעולם. פתח מועדון בשם "שקט" בעיר תל אביב ביחד עם חברתו הטובה אירה דולפין ובן זוגה. בשנת 2021 הוציא יחד עם מותג פחיות האנרגיה XL - פחיות בדמותו שנמכרו במועדונים וברשתות הקמעונאיות בישראל והיו הצלחה מסחרית גדולה. בשנת 2022 השתתף בעונה השלישית של תוכנית המציאות הזמר במסכה בתור הכבש והודח שלישי. בשנת 2022 הקים יחד עם מנהלת האישית שלו מושית דיין לייבל עצמאי הפועל בתחום המוזיקה האלקטרונית בשם Reborn, באותו לייבל החתים גם את צמד ה-DJ, TOX1C ששיתפו פעולה יחד עם הזמרת נונו ובלסטויז והוציאו טרקים רבים בז'אנר האלקטרוני. במהלך צילומי הסדרה מחוברים הציע לזוגתו דאז, הדוגמנית אווה לימסוב, להביא ילד לעולם תוך חתימת הסכם הורות או להינשא לה בכפוף להסכם ממון. לדבריו, סבל מהטרדות מיניות. בשנת 2022 הפך לראשונה לאב, לאחר לידת בתו אריה טורם סויסה מבת זוגו שיר טורם. במאי 2024 נולד להם ביתם השנייה. מתגורר בראשון לציון. סקאזי נוהג לתעד את חייו ברשתות חברתיות ומתפעל מספר חשבונות המונים יחד למעלה מ-1.1 מיליון עוקבים. Animal - 2000 Zoo1 - 2001 Storm - 2002 Most Wanted - 2003 Zoo2 - 2003 Zoo3 - 2004 Animal In Storm - 2004 Total Anarchy - 2006 My Way - 2012 2014 - zoom in the mix 2015 - psyscreption 2015 - Spin מדיה וקבצים בנושא סקאזי בוויקישיתוף סקאזי, ברשת החברתית פייסבוק סקאזי, ברשת החברתית אקס (טוויטר) סקאזי, ברשת החברתית אינסטגרם סקאזי, סרטונים בערוץ היוטיוב סקאזי, במיזם "אישים" לתיעוד היצירה הישראלית סקאזי, במסד הנתונים הקולנועיים IMDb (באנגלית) סקאזי, באתר שירונט סקאזי, באתר סאונדקלאוד (באנגלית) סקאזי, באתר AllMusic (באנגלית) סקאזי, באתר MusicBrainz (באנגלית) סקאזי, באתר דיזר סקאזי, באתר Discogs (באנגלית) סקאזי, באתר Songkick (באנגלית) סקאזי, באתר סטריאו ומונו סקאזי, באתר MOOMA (בארכיון האינטרנט) עמי פרידמן, תל אביב בסימפול: סקאזי נותן קצב אורבני, באתר nrg‏, 6 בנובמבר 2012 ליאור יניב, ‏יצאנו עם סקאזי למסע לילי: הצצה לחייו של מאסטר הביט של האנדרגראונד, באתר גלובס, 10 בדצמבר 2012 נועה הרשקוביץ‏, לרגל התוכנית החדשה: ראיון עם סקאזי, באתר וואלה, 1 בפברואר 2013 רואי פרסול, ‏יאללה, קרחנה: סקאזי ממשיך להיות הילד הנצחי שכובש את העולם, באתר מעריב אונליין, 24 בנובמבר 2015 רועי צור, ‏17 הופעות בפורים אחד: ריאיון חג מיוחד ויוצא דופן עם סקאזי, באתר ‏מאקו‏, 21 במרץ 2019 הדס בשן, ‏"חשבתי לעשות ילד לבד, להיות חד הורי, ולמצוא מטפלת שתשמור עליו כשאני בחו"ל", באתר ‏מאקו‏, 18 במאי 2016 גאיה קורן, "הבחורה שתתפוס אותי תהיה הכי מאושרת בעולם", באתר ynet, 28 ביוני 2017 ליאת רון, ‏סקאזי: "רק היום אני מתחיל להבין כמה אני מצליח בעולם", באתר גלובס, 10 באוקטובר 2011 אדם סרור‏, סקאזי: "סבלתי מהטרדות מיניות מנשים", באתר וואלה, 19 בינואר 2017 טלי מחלב, סקאזי הולך עד הסוף, במגזין סיגאר ליאת רון, ‏סקאזי: "ממוסחר זה מעולה, הגעת לכל השכבות", באתר ‏מאקו‏, 20 באוקטובר 2011 yesVOD, נוי והדר: סקאזי מגיע לניידת של מד"א, ‏22 בדצמבר 2014 Elliot Sachs, Tomorrowland 2014 Reveals Full 2 Weekend Line Up, ‏08 במאי 2014 (באנגלית) Ryan Middleton, Tomorrowland Brasil 2015 Lineup Phase 1, ‏02 פברואר 2015 (באנגלית) Christian Naccarato, Tomorrowland Announces Multiple Stage Lineups, ‏09 במאי 2017 (באנגלית) מחוברים, איך עושים ילד בלי הסכם?, באתר HOT, ‏22 באוגוסט 2012 גאיה קורן, "אני כולי שריר ענק": איך סקאזי שומר על כושר?, באתר ynet, 19 בפברואר 2013